Source: http://www.shl.estranky.sk/clanky/pravidla/propozicie-sutaze.html
Timestamp: 2018-07-18 12:39:29+00:00
Document Index: 9988049

Matched Legal Cases: ['Čl.1', 'Čl. 2', 'Čl. 3', 'čl.1', 'Čl. 4', 'čl.1', 'Čl. 5']

www.shl.estranky.sk - Pravidlá - Propozície súťaže
Úvod » Pravidlá » Propozície súťaže
Skalická hokejová liga „SHL“
Čl.1. účastníci súťaže
Skalická hokejová liga ročník 2014-15 sa bude konať za účasti piatich hokejových mužstiev a to:
VETERÁNI ved. mužstva p. Peter Kazinota tel: 0905 272 632
GRAFOBAL ved. mužstva p. Andrej Michalovič tel: 0905 266 741
DREVÁCI ved. mužstva p. Igor Rúžička tel: 0907 504 545
INA ved. mužstva p. Peter Stašek tel: 0915 583 062
FARMÁRI ved. mužstva p. Marek Fejerčák tel: 0905 384 047
Komisár súťaže p. Ivan Vakula tel: 0905 266 685
Manažér zimného štadionu p. Tibor Chrenka tel: 0918 322 558
Vedúci jednotlivých mužstiev zostavia súpisky kmeňových hráčov, ktorí majú za povinnosť v prípade, že hrá ich kmeňové mužstvo nastúpiť na zápas za toto kmeňové mužstvo a nemôžu v priebehu celého ročníka prestúpiť do iného kmeňového mužstva.
Vedúci mužstiev pripíšu k súpiske kmeňových hráčov aj hosťujúcich hráčov.
Hráč si môže zvoliť ešte jedno hosťujúce mužstvo za ktoré môže ľubovolne hrať.
Nemôže však nastúpiť do zápasu proti svojmu kmeňovému mužstvu a taktiež nemôže v priebehu sezóny prestúpiť do iného hosťujúceho mužstva.
Brankári môžu nastupovať za jednotlivé mužstvá neobmezene.
Súpiska hráčov bude pred začatím súťaže odovzdaná u komisára, počet hráčov nie je obmedzený a môže sa v priebehu súťaže dopĺňať.
Za jednotlivé mužstvá môžu nastúpiť kmeňoví hráči a hráči hosťujúci vo veku od 18 rokov, len s podmienkou, že v dobe prebiehania súťaže Skalickej hokejovej ligy nie sú registrovaní v žiadnom hokejovom mužstve hrajúcom vykonnostnú, alebo vrcholovú suťaž.
Na zápas musí nastúpiť mužstvo so svojími hráčmi a maximálne tromi hosťujúcimi hráčmi
V prípade nedostatočného počtu hráčov v jednom mužstve:
- môže toto mužstvo požiadať mužstvo súpera o zapožičianie hráčov z jeho radov
- môže za súhlasu súpera odohrať zápas aj v obmedzenom počte hráčov (najmenej 5+1)
- súper si vyhradzuje možnosť kontumovať zápas v pomere 5 : 0 v jeho prospech
Čl. 2. finančné zabezpečenie a úhrada ľadovej plochy
Jednotlivé mužstva tejto súťaže sú povinné si uhradiť prenájom ľadovej plochy z vlastných zdrojov a to buď zaplatením štartovného jednotlivých kmeňových hráčov, alebo získaním sponzorského daru.
Prenájom ľadovej plochy na zápas je 75 minút v dohodnutej cene 120,- euro
10,00 - euro rozhodca 10,00 euro časomiera.
Každé mužstvo odohrá v 16 zápasov, z toho 8 ako domáce mužstvo.
Každé mužstvo musí disponovať sumou 8 x (120+10+10)= 1 120,00 euro + 50 euro štartovné. Prenájom ľadovej plochy aj rozhodcu a časomieru platí mužstvo, ktoré je uvedené na rozpise zápasov ako domáce, alebo hosťujúce mužstvo v prípade, že bolo pre nedostatok hráčov, alebo nenastúpenia na zápas kontumované.
Vedúci mužstva sú povinní pred začatím súťaže zložiť u komisára kauciu 120,- + 50,- euro
Pri nesplnení tejto povinnosti nebude danné mužstvo pripustené do súťaže.
Komisár kauciu vybranú od mužstiev použije v prípade, ak by nebolo danné mužstvo schopné, alebo ochotné zaplatiť prenájom plochy na zaplatenie tejto podlžnosti.
Jedná sa hlavne pri kontumovanom výsledku zápasu a 50,- euro na zakúpenie trofejí
a réžiu pri riedení súťaže
V prípade, že danné mužstvo použitú kauciu do tyždňa komisárovi uhradí môže pokračovať
v súťaži v opačnom prípade bude zo súťaže vylúčené.
Vylúčenie zo súťaže oznámi vedúcemu danného mužstva komisár.
Komisár kauciu jednotlivým mužstvám vráti pred posledným domácim stretnutím
danného mužstva.
Čl. 3. pravidlá súťaže
Súťaž sa hrá podľa platných pravidiel ľadového hokeja, podľa ktorých sa hrá v danej dobe
Slovenská extraligová súťaž s výnimkou aktívnej hry do tela a strelby golfovým úderom.
Jednotlivé zápasy riadi jeden rozhodca na ktorom sa pred zápasom zhodli obidve
mužstva ( može to byť osoba staršia 18 rokov aj napríklad hráč z inného mužstva).
Rozhodca má povinnosť udelovať 2 minútové tresty v hre za bežné fauly, aktívnu hru do tela a strelbu príklepom, ktoré sa budú merať na hrubý čas.
Rozhodca má právo udelovať tresty do konca zápasu v prípade:
- hrubého faulu a napadnutia protihráča zo zadu u mantinelu
- zranení faulovaného protihráča
- napadnutí – bitke protihráčov a nešportového správania
- hrubom slovnom napádaní , alebo inzultovaní rozhodcu
Vylúčený hráč do konca zápasu nesmie nastúpiť v jednom následujúcom zápase.
V prípade opakovaného vylúčenia hráča do konca zápasu bude tento hráč zo súťaže vylúčený.
Hrá sa na hrubý čas 3 x 20 minút s prestávkou 2,5 min pri výmene strán po tretine.
Pri remíze alebo rozdiele o jeden gól sa hrá posledných 5 minút na čistý čas.
Do 5 minút od začiatku prenájmu ľadovej plochy začína zápas.
Týchto 5 minút možu mužstvá využiť na rozcvičenie a zároveň je to čakacia doba na súpera.
V prípade nenastúpenia niektorého mužstva do skončenia čakacej doby je možné zápas kontumovať, alebo je možné v tejto dobe vymeniť si hráčov tak, ako je to uvedené v čl.1.
Mužstvo ktoré vyhrá získa 2 body, za remízu 1 bod ( nepredlžuje sa ), prehra 0 bodov.
Pri rovnosti bodov na konci súťaže rozhodujú vzájomne zápasy , potom skóre a potom
vätčší počet strelených gólov.
Z každého zápasu je časomerač povinný urobiť zápis na ktorom bude
uvedený konečný výsledok, strelci gólov, nahrávka prvá a prípadný hráč vylúčený do konca zápasu s uvedením dôvodu trestu. Zápis podpíšu zástupcovia oboch mužstiev
a rozhodca. Zápis zo stretnutia časomerač uloží na miesto pre to určené na vrátnici zimného štadióna odkiaľ si ich podľa potreby vždy vyzdvihne Martin Ivičič, ktorý bude viesť tabuľku a štatistiku súťaže a bude aktualizovať vebovú stránku
Po skončení súťaže obdrží víťazné mužstvo putovný pohár a aj ostatné mužstvá budú ocené pohárovými trofejami.
Najlepší jednotlivci a to : produktivita, strelec, brankár obdržia pohárové ocenenie.
Čl. 4. povinnosti účastníkov súťaže
Vedúci mužstiev uvedený v čl.1. majú povinnosť:
- sledovať vyvesený rozpis ľadovej plochy a v prípade naplánovaného zápasu
zabezpečiť účasť svojho mužstva na zápas
- odovzdať súpisku hráčov mužstva pred súťažou komisárovi
- zložiť kauciu a preukázať finančné zabezpečenie mužstva pred súťažou
v prípade rozšírenia súpisky oznámiť zmeny komisárovi
- určiť kapitána mužstva na jednotlivé zápasy,ktorý bude kompetentný zastupovať mužstvo v sporných momentoch voči súperovi a rozhodcovi.
- v prípade rozlosovania ako domáce mužstvo zabezpečiť kabíny, po skončení zápasu
odovzdať kabíny bez poškodenia, zhotoviť a odovzdať podpísaný zápis so stretnutia,
zaplatiť za prenájom ľadovej plochy na vrátnici zimného štadiónu a zabezpečiť
rozhodcu a časomerača na zápas.
- oboznámiť hráčov svojho mužstva s hracím poriadkom súťaže a dozerať na
dodržovanie hracieho poriadku
- zastupovať svoje mužstvo v prípade konfliktu
Komisár súťaže má povinnosť:
- dohliadať nad priebehom celej súťaže a dodržovanie pravidiel súťaže
- vybrať jednotlivé kaucie
- vybrať a skontrolovať súpisky mužstev
- uhradiť z kaucie nezaplatený prenájom ľadu
- vrátiť nepoužité kaucie vedúcim mužstiev
Čl. 5. zodpovednosť
Hráči, ako aj jednotlivé mužstvá sa zúčastňujú súťaže na základe dobrovolnosti
na vlastné nebezpečie a vlastnú zodpovednosť.
Hráči súťaže nie sú poistený a zodpovedajú za svoje zdravie a zdravie protihráčov.
Jednotliví hráči sú oblečení do hokejovej výstroje podľa svojho uváženia a možností.
Hráči, ako aj jednotlivé mužstvá sa môžu zo súťaže po splnení si finančných povinností
kedykoľvek odhlásiť. Toto rozhodnutie hráč oznámi svojmu vedúcemu mužstva a vedúci
mužstva komisárovi.